Õiguskorra ja sisejulgeolekusüsteemi eesmärk on tagada põhiseaduslike kodaniku- ja isikuvabaduste kaitse ning järgimine kõigis riigi- ja omavalitsusasutustes. Seadused ja nende kohaldamine peavad vastama inimeste õiglustundele ning looma elu kavandamiseks vajaliku turvatunde. Eestile on oluline, et meie kodanikud saaksid Euroopas vabalt liikuda ja nende õigused oleksid ühtviisi kaitstud kogu Euroopas. Piirideta Euroopa lihtsustab ka kurjategijate liikumist ning seetõttu on oluline,  et Euroopa astub ühiselt välja kuritegevuse vastu.